
СуперОптик Комфорт


	СуперОптик Комфорт е стерилен офталмологичен разтвор, с физиологично pH, на базата на натриев хиалуронат, с бензалкониев хлорид като консервант.
Основното действие на изделието е да лубрикира и овлажнява очната повърхност с помощта на натриевия хиалуронат. 
СуперОптик Комфорт помага на очите Ви да се чувстват овлажнени и освежени. 
СуперОптик Комфорт е показан за противодействие на симптомите на сухота в очите, като облекчава зачервяването, дразненето и умората на очите. 
Формулата съдържа също натриев хлорид и фосфатен буфер за създаване на физиологичен разтвор и дестилирана вода от лайка и метличина, оказващи овлажняващо действие.

	ПРЕДНАЗНАЧЕНИЕ
Капки за очи, предназначени да противодействат на симптомите на сухота в очите и да облекчат дразненето, зачервяването и умората на очите, дължащи се на фактори на околната среда (климатик, прекомерно слънчево излъчване, вятър, дим, замърсяване, морска вода или вода в плувен басейн), носене на контактни лещи, шофиране на дълги разстояния, продължителна работа с компютър.

	СЪСТАВ 
Натриев хиалуронат 0,1%, дестилирана вода от метличина, дестилирана вода от лайка, натриев фосфат двуосновен хептахидрат, натриев фосфат моноосновен дихидрат, туин 80, бензалкониев хлорид, натриев хлорид, вода за инжекции. 

	ИНСТРУКЦИЯ ЗА УПОТРЕБА 
· Измийте и подсушете добре ръцете си преди употреба;
· Преди да използвате продукта за първи път, силно развийте защитната капачка, за да счупите гаранционния печат;
· Отворете бутилката, като завъртите предпазната капачка обратно на часовниковата стрелка;
· Свалете защитната капачка;
· Обърнете бутилката надолу и леко натиснете контейнера, за да капнете 2 или 3 капки в окото;
· След употреба, затворете контейнера, като завъртите защитната капачка по посока на часовниковата стрелка.

	ПРЕДУПРЕЖДЕНИЯ И ПРЕДПАЗНИ МЕРКИ
· Да не се използва при очни заболявания (напр. глаукома, наследствена оптична невропатия на Leber), тъй като съдържа бензалкониев хлорид;
· Този продукт е предназначен за употреба при възрастни и хора в старческа възраст. Консултирайте се с Вашия лекар преди да използвате този продукт, при деца;
· Не използвайте капките за очи повече от 28 дни след първото отваряне на бутилката. Изхвърлете 28 дни след отварянето, дори ако има останал разтвор;
· Този продукт не трябва да се използва повече от 3 пъти на ден;
· Свалете контактните си лещи преди да нанесете този продукт и изчакайте поне 15 минути след слагането на капките за очи, преди да поставите контактните лещи отново;
· Този продукт е само за офталмологична употреба;
· Този продукт е за употреба от един пациент;
· Не използвайте, ако защитният печат на капачката на бутилката е счупен;
· Не използвайте, ако има видими частици и/или промени в цвета на разтвора;
· По време на нанасяне, не докосвайте окото или друга повърхност с ръба на дозатора на контейнера;
· Не използвайте след срока на годност, посочен върху картонената опаковка или отпечатан върху бутилката;
· Не използвайте, ако сте алергични към някоя от съставките;
· Не използвайте, ако сте алергични към растения от семейство Сложноцветни (Asteraceae);
· Ако страдате от сериозно увреждане на прозрачния слой в предната част на окото (роговицата), фосфатите в много редки случаи могат да причинят мътни петна по роговицата поради натрупване на калций по време на лечението;
· Няма съобщени взаимодействия с лекарства или други капки за очи; въпреки това, оставяйте поне 15 минути между приложенията на всички други капки за очи; 
· Ако по време на употреба възникнат странични ефекти, прекъснете лечението и се консултирайте с лекар; 
· Изхвърлете продукта съгласно местните разпоредби за управление на отпадъците;
· Съхранявайте на място, недостъпно за деца;
· Само за външно приложение, да не се поглъща;
· Необходимо е да докладвате за всеки сериозен инцидент, възникнал във връзка с изделието, на производителя и на Изпълнителна агенция по лекарствата, ул. „Дамян Груев” № 8, 1303 София,  България, уебсайт: www.bda.bg

	СТРАНИЧНИ ЕФЕКТИ 
До момента не са известни нежелани странични ефекти.

	УСЛОВИЯ НА СЪХРАНЕНИЕ 
Да се съхранява при стайна температура (15°C-25°C).
Да се използва в рамките на 28 дни след първото отваряне.

	ОПАКОВКА 
Бутилка от 10 ml.

	СРОК НА ГОДНОСТ 
Проверете срока на годност, посочен върху картонената опаковка. Срокът на годност, посочен върху опаковката, се отнася за продукта в ненарушена опаковка. 

